Abisola Omolade

Abisola Abolaji Omolade ni mkosoaji wa mitindo, mwandishi wa habari wa mitindo, mkurugenzi wa sanaa, mbunifu wa uzalishaji wa filamu, malkia wa urembo, na mhasibu wa zamani.

 Maisha na kazi 
Abisola Abolaji Omolade alizaliwa katika familia ya Oluseyi Rasheed Omolade na Omonike Sabinah Omolade jijini Ado Ekiti, katika Jimbo la Ekiti. Ana shahada ya Uhasibu kutoka Chuo Kikuu cha Olabisi Onabanjo aliyoipata mwaka 2010, shahada ya Uandishi wa Maonyesho kutoka Met Film School mwaka 2012, pamoja na shahada ya Biashara na Sanaa ya Televisheni kutoka London Film School.

Mwaka 2008, Omolade alishiriki mashindano ya urembo ya Sisi Oge, na baadaye akashindania taji la Miss Nigeria mwaka 2011. Pia ni mwanzilishi wa Gabrielle Chase Media Limited na Meraki Projects, na pia mwanzilishi mwenza wa The Sabinah Foundation pamoja na The Sabinah Preparatory School.

Omolade alianza taaluma yake katika kampuni ya Ark Resources Entertainment, ambako alifanya kazi kama msaidizi wa sanaa, msaidizi wa studio, na afisa wa programu.

Omolade ndiye mbunifu wa uzalishaji wa filamu We Don't Live Here Anymore, ambayo ilimletea uteuzi katika kipengele cha Ubunifu Bora wa Uzalishaji (Best Production Design) katika Tuzo za Best of Nollywood za mwaka 2018, pamoja na filamu maarufu King of Boys.

Omolade amehudumu kama mkurugenzi wa sanaa wa filamu na vipindi mbalimbali ikiwemo: The Wait, Blood Sisters, Far From Home (vyote vya Netflix), Eyimofe (ya HBO), na La Femme Anjola (ya Amazon Prime). Pia alikuwa mtangazaji wa mfululizo wa vipindi 104 vya Living Luxury vilivyorushwa kupitia DSTV.

Mwaka 2023, alikuwa mkurugenzi wa sanaa wa filamu ya Orah, ambayo iliwasilishwa katika Tamasha la Filamu la Kimataifa la Toronto (TIFF) 2023.

Mwaka 2024, alishinda Tuzo ya Ubunifu Bora wa Sanaa (Best Art Direction) katika Africa Magic Viewers’ Choice Awards (AMVCA) kupitia filamu Over The Bridge.

 Maisha binafsi 
Omolade ameolewa na Olanrewaju Peter Effiong, na pamoja wamejaliwa watoto wawili.

 Marejeo 

Jamii:Feminism and Folklore 2025 in Tanzania